CELEX: 32005D0232
Language: et
Date: 2005-03-08 00:00:00
Title: 2005/232/ÜVJP: Poliitika- ja julgeolekukomitee otsus EUJUST LEX/1/2005, 8. märts 2005, Iraagis toimuva ELi integreeritud õigusriigimissiooni EUJUST LEX juhi määramise kohta

18.3.2005   
            
            
               ET
            
            
               Euroopa Liidu Teataja
            
            
               L 72/29
            
         
      POLIITIKA- JA JULGEOLEKUKOMITEE OTSUS EUJUST LEX/1/2005,
   8. märts 2005,
   Iraagis toimuva ELi integreeritud õigusriigimissiooni EUJUST LEX juhi määramise kohta
   (2005/232/ÜVJP)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 25 kolmandat lõiku,
   võttes arvesse nõukogu 7. märtsi 2005. aasta ühismeedet 2005/190/ÜVJP ELi integreeritud õigusriigimissiooni EUJUST LEX kohta Iraagis, (1) eriti selle artikli 9 lõiget 1,
   ning arvestades järgmist:
   
               (1)
            
            
               Ühismeetme 2005/190/ÜVJP artikli 9 lõikes 1 nähakse ette, et nõukogu volitab poliitika- ja julgeolekukomiteed võtma vastu asjakohaseid otsuseid vastavalt Euroopa Liidu lepingu artiklile 25, sealhulgas nimetama peasekretäri/kõrge esindaja ettepanekul ametisse missiooni juhi.
            
         
               (2)
            
            
               Peasekretär/kõrge esindaja on teinud ettepaneku nimetada ametisse Stephen WHITE,
            
         ON TEINUD JÄRGMISE OTSUSE:
   Artikkel 1
   Käesolevaga nimetatakse Stephen WHITE Iraagis toimuva ELi integreeritud õigusriigimissiooni EUJUST LEX juhiks alates missiooni alustamise kuupäevast. Kuni nimetatud kuupäevani tegutseb ta planeerimisrühma juhatajana.
   Artikkel 2
   Käesolev otsus jõustub selle vastuvõtmise päeval.
   Seda kohaldatakse 30. juunini 2006.
   
      Brüssel, 8. märts 2005
      
         
            Poliitika- ja julgeolekukomitee nimel
         
         
            esimees
         
         P. DUHR
         
      
   
   
      (1)  ELT L 62, 9.3.2005, lk 37.